Rob Moerbeek

Rob (Robert) MOERBEEK [MURbejk] (naskiĝis la , forpasis la https://sezonoj.ru/2025/11/moerbeek-3/https://edukado.net/novajhoj?id=931) estis nederlanda esperantisto kaj filologo. Li laboris 32 jarojn kiel oficisto en la Centra Oficejo de UEA zorgante pri la ekspedofako kaj pri la provlegado de Esperanto k.a. periodaĵoj kaj eldonaĵoj de UEA. Li prizorgis ankaŭ la Bibliotekon Hodler kaj la arkivon de la CO. Post emeritiĝo en 2001 li laboris volontule en la CO. Li korektis ankaŭ la revuojn Monato, Internacia Pedagogia Revuo, Scienca Revuo, Fen-x (revuo de Esperanto Nederland), Esperantista Vegetarano, La Kontakto (revuo de la nederlanda LIBE-sekcio), k.a. Agado por handikapuloj, precipe blinduloj, estis proksima al li.

Ekde 2001 li reprezentis Ligon Internacian de Blindaj Esperantistoj en la Komitato de UEA. Li agadis ankaŭ pri nefumismo en la UEA-fakasocio TADEN (Tutmonda Asocio de Esperantistaj Nefumantoj). Li estis privatdocento pri Esperanto ĉe la Universitato de Amsterdamo en la jaroj 1978–1998.

 Tradukoj 
 En Esperanton:
 La afero Jesuo kaj la judoj de Peter J. Tomson. Antverpeno, 2009.
 En la nederlandan:
 Esperanto via de directe methode de Stano Marček. Martin, 2007. 
 Ontdek het Esperanto – Een fascinerende taal. 2010. 

 Honorigoj 
 En 2000 Moerbeek ricevis la Premion Deguĉi pro la longtempa agado por triamondaj esperantistoj kaj handikapitoj, precipe blinduloj;
 En 2011 Moerbeek iĝis Honora Membro de UEA;
 En 2014 Moerbeek iĝis Honora Membro de ILEI;
 En 2018 Moerbeek iĝis Kavaliro de la Ordeno de Oranje Nassau pro sia aktiva agado por la Esperanto-movado, subteno al la blindula movado, sia redaktista, korektista kaj instrua agadoj.

 Referencoj 

 Eksteraj ligiloj 
  Videa intervjuo kun Rob Moerbeek en UEAViva, la YouTube-kanalo de UEA (2017-12-24);
    Video pri la oficigo de Moerbeek kiel Kavaliro en la Ordeno de Oranje Nassau en la YouTube-kanalo de Esperanto Nederland (2018-04-29).
  Pri Rob Moerbeek en la Panteono de Edukado.net

Kategorio:Nederlandaj esperantistoj
Kategorio:Premio Deguĉi